《读太原王氏家记二首》
元代·方回

卧冰公相旧家声，纪载铿锵乐九成。
大姓江山同久远，雄文日月竞光明，
双亲强健跻高寿。两纪休閒致盛名，
冠豸澄清聊一出，万钟千驷未为荣。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。